Държавен вестник, бр. 25, 2017 г., стр. 51

БРОЙ  25	
Д Ъ Р Ж А В Е Н  В Е С Т Н И К 	
СТР.  51  
(6) Дружеството представя информация 
за планираните инвестиции по направления 
и групи обекти в съответствие с методиката 
по чл. 3, ал. 5. 
(7) Обосновката на предложените за ут-
върждаване инвестиции включва постигането 
на конкретни показатели по отношение на 
осъществяване на лицензионната дейност, в 
т.ч. развитие и подобрение на мрежата, пови-
шаване на сигурността на доставките, намале-
ние на технологичните разходи и други цели.
(8) Дружеството трябва да представи под-
робен отчет за постигнатите резултати за из-
пълнението на инвестициите за всяка ценова 
година от регулаторния период и анализ по 
отношение на постигнатите показатели за ка-
чеството на енергията и обслужването на кли-
ентите, както и промените в ефективността.
(9) Като неразделна част от заявленията 
за цени дружествата представят приложения 
със справки, които включват изискваната от 
комисията информация.
(10) Справките се представят на хартиен 
и цифров носител. Формата на справките е 
задължителна и не могат да бъдат изтривани 
редове и/или колони. Дружеството може да 
представя допълнителна информация извън 
задължителната по справките. Справките 
трябва да бъдат подписани от лице с предста-
вителна власт и от главен счетоводител и да 
бъдат подпечатани с печата на дружеството.
(11) По искане на комисията или при 
необходимост за допълнителна обосновка 
дружеството представя към заявлението до-
пълнителна писмена информация относно 
ценообразуващите елементи.
(12) Със заявленията за утвърждаване 
на цени енергийните предприятия могат да 
предявяват искания за признаване и компен-
сиране на невъзстановяеми разходи и на раз-
ходи, произтичащи от наложени задължения 
към обществото, като прилагат съответните 
доказателства, обосноваващи искането им.
Чл. 44. (1) Енергийните предприятия, 
спрямо които комисията прилага метод за 
регулиране „норма на възвръщаемост на 
капитала“, могат да подават заявления за 
изменение на утвърдените цени преди изти-
чането на ценовия период при наличие на 
обстоятелства, чието настъпване не е могло 
да бъде предвидено при утвърждаването на 
цените и води до съществено изменение на 
утвърдените им ценообразуващи елементи и 
на финансовото състояние на енергийното 
предприятие.
(2) Към заявленията за изменение на 
утвърдените цени се прилага необходимата 
информация за доказване на обстоятелствата 
по ал. 1.
(3) В случай че изменените по ал. 1 цени 
оказват влияние върху цени на други енергийни 
предприятия, комисията може да даде указа-
ния на тези предприятия да подадат заявление 
за изменение на утвърдените им цени. При 
неизпълнение на указанията комисията може 
служебно да измени тези цени.
(4) Решението за изменение на цените по 
ал. 3 не прекъсва регулаторния период.
Чл. 45. (1) Енергийните предприятия, 
спрямо които комисията прилага методи за 
ценово регулиране по чл. 3, ал. 2, т. 2, подават 
заявление за утвърждаване на изменение на 
необходими приходи и цени за втория или 
следващите ценови периоди от регулаторния 
период.
(2) Заявлението по ал. 1 се подава не 
по-късно от 3 месеца преди изтичането на 
предходния ценови период.
Чл. 46. Общественият доставчик, крайните 
снабдители и операторите на електропре-
носната мрежа и електроразпределителните 
мрежи в едномесечен срок преди подаване в 
комисията на заявлението за утвърждаване 
на нови цени или за изменение на действа-
щи цени оповестяват в средствата за масова 
информация предложението си за утвържда-
ване на новите цени или за изменението на 
действащите цени.
Чл. 47. (1) Комисията в срок до два месеца 
след представяне на заявленията за утвържда-
ване и/или изменение на утвърдените цени, 
съответно за отстраняване на констатираните 
нередовности, на закрито заседание приема 
доклад и насрочва дата и час за провеждане 
на открито заседание за обсъждане на при-
етия доклад.
(2) Комисията оповестява доклада, датата 
и часа за провеждане на открито заседание 
на страницата си в интернет.
(3) На откритото заседание комисията 
обсъжда с енергийните предприятия доклада 
по ал. 1 и определя срок за представяне на 
становища и писмена обосновка на направе-
ните на откритото заседание възражения до 
3 дни от датата на откритото заседание.
Чл. 48. В срок до 7 дни от датата на откри-
тото заседание комисията провежда закрито 
заседание, на което приема проект на решение 
и насрочва дата за обществено обсъждане по 
чл. 14 от Закона за енергетиката.
Чл. 49. (1) За енергийните предприятия, 
спрямо които се прилага методът „норма 
на възвръщаемост на капитала“, проектът 
на решение, съответно решението по чл. 52, 
ал. 1, съдържа:
1. прогнозните и/или изменените необхо-
дими приходи на енергийните предприятия, 
включващи икономически обосновани разходи 
за дейностите по съответните лицензии, регу-
латорната база на активите и нормата на въз-
връщаемост на капитала и съответните цени;
2. прогнозните количества електрическа 
енергия и/или разполагаемост за следващия 
ценови период.